Diari Oficial de la Generalitat Valenciana


Sumari del DOGV 3449, del 08-03-1999 (1999/1419)

ORDRE de 10 de febrer de 1999, de la Conselleria de Cultura, Educació i Ciència, per la qual s'autoritza la transformació del centre Acadèmia de Perruqueria Vicente Milla Milla, de Villena (Alacant), en centre autoritzat de formació professional de grau mitjà.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/1419


Data del document
:   10-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Villena
    * ensenyament professional

ORDRE de 10 de febrer de 1999, de la Conselleria de Cultura, Educació i Ciència, per la qual s'autoritza la transformació del centre Acadèmia de Perruqueria Vicente Milla Milla, de Villena (Alacant), en centre autoritzat de formació professional de grau mitjà. [1999/Q1419]
  
L'expedient ha sigut iniciat pel representant de la titularitat del centre docent privat Acadèmia de Perruqueria Vicente Milla Milla, situat al carrer de Blasco, 31, de Villena (Alacant), en sol·licitud d'autorització d'obertura i funcionament com a centre de formació professional de grau mitjà, que tindrà la denominació de Vicente Milla Milla.
  
Per les resolucions de la Direcció General de Centres de 27 de gener de 1989 (DOGV de 21 de febrer) i de 16 d'octubre de 1989 (DOGV de 17 de novembre), el centre va ser autoritzat per a impartir l'àrea tecnicopràctica de Formació Professional de primer grau, professions Perruqueria i Estètica, respectivament.
  
La Direcció General de Centres Docents ha aprovat per Resolució de 13 de novembre de 1997, el projecte de les obres necessàries per a l'autorització, ja que complix els requisits que, pel que fa als espais educatius, establix el Reial Decret 1.004/1991, de 14 de juny, i els reials decrets 620/1995, de 21 d'abril (BOE de 21 de setembre) i 630/1995, de 21 d'abril (BOE de 22 de setembre) pels quals s'establixen els títols de tècnic en Perruqueria i tècnic en Estètica Personal Decorativa.
  
La Direcció Territorial d'Alacant ha emés proposta favorable al que se sol·licita, a la vista dels informes emesos per la Unitat Tècnica de Construccions.
  
Atés que la disposició transitòria segona del Reial Decret 173/1998, de 16 de febrer (BOE de 17 de febrer), ha prorrogat fins a la finalització del curs 1999/2000 les homologacions atorgades als centres a l'empara d'allò disposat als articles 35 i 36 del Reial Decret 707/1976, de 5 de març, com és el cas del present centre.
  
Vists la Llei Orgànica 8/1985, de 3 de juliol, Reguladora del Dret a l'Educació, (BOE de 4 de juliol); la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), que va establir el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 8 de maig) pel qual es desenrotllen determinats aspectes de l'ordenació de la Formació Professional en l'àmbit del sistema educatiu; i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar la transformació del centre privat Acadèmia de Perruqueria Vicente Milla Milla, homologat per a impartir l'àrea tecnicopràctica de Perruqueria i Estètica, en centre autoritzat de Formació Professional de grau mitjà, amb les característiques i composició que més avall s'indiquen
  
Denominació genèrica: centre autoritzat de Formació Professional de grau mitjà
  
Denominació específica: Vicente Milla Milla
  
Titular: Vicente Milla Milla Estilistas, SL
  
Domicili: carrer de Blasco, 31
  
Localitat: Villena
  
Província: Alacant
  
Codi: 85381217
  
Ensenyaments i capacitat que s'autoritzen:
  
- 2 grups de tècnic en Perruqueria per a 60 llocs escolars.
  
- 1 grup de tècnic en Estètica Personal Decorativa per a 30 llocs escolars.
  
Segon
  
La Direcció Territorial d'Alacant establirà, en el termini màxim de dos mesos i per resolució, el centre públic al qual el mencionat centre privat quedarà adscrit a efectes administratius.
  
Tercer
  
En el període transitori d'implantació dels ensenyaments que s'autoritzen, i mentre no s'extingisquen els corresponents a l'anterior ordenació educativa que el centre té autoritzats, no podran funcionar més de tres grups simultanis en el conjunt dels dos tipus d'ensenyaments.
  
Allò que s'ha disposat en la present ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptadors en els dos casos des de l'endemà a la seua notificació. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 10 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS
  
e) CONCESSIÓ DE SUBVENCIONS ADMINISTRATIVES
  
Conselleria d'Ocupació, Indústria i Comerç